CELEX: 52011PC0061
Language: lt
Date: 2011-02-15
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Čekijos paraiška „EGF/2010/010 CZ/Unilever“)

|

52011PC0061

/* KOM/2011/0061 galutinis */  Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Čekijos paraiška „EGF/2010/010 CZ/Unilever“)  

	[pic] | EUROPOS KOMISIJA |Briuselis, 2011.2.15KOM(2011) 61 galutinisPasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Čekijos paraiška „EGF/2010/010 CZ/Unilever“)AIŠKINAMASIS MEMORANDUMAS2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė skirti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas.EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2].2010 m. kovo 24 d. Čekija pateikė paraišką „EGF/2010/010 CZ/Unilever“ dėl finansinės paramos iš EGF, nes iš įmonės Unilever ČR spol.s r.o. (toliau – Unilever ) Čekijoje Nelahozevese buvo atleisti darbuotojai.Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai gauti yra įvykdytos.PARAIŠKOS SANTRAUKA IR ANALIZĖPagrindiniai duomenys |EGF nuorodos Nr. | EGF/2010/010 |Valstybė narė | Čekija |2 straipsnis | a punktas |Pagrindinė įmonė | Unilever ČR spol.s r.o. |Tiekėjai ir tolesnės gamybos grandies įmonės | 0 |Ataskaitinis laikotarpis | 16.9.2009 – 16.1.2010 |Prie individualių poreikių pritaikytų paslaugų teikimo pradžia | 16.10.2009 |Paraiškos data | 24.3.2010 |Atleistų darbuotojų skaičius ataskaitiniu laikotarpiu | 634 |Atleistų darbuotojų skaičius prieš ataskaitinį laikotarpį ir po jo | 0 |Bendras atleistų darbuotojų skaičius | 634 |Atleistų darbuotojų, kuriems numatyta parama, skaičius | 460 |Prie individualių poreikių pritaikytoms paslaugoms skirtos lėšos, EUR | 474 463 |EGF paramai įgyvendinti skirtos lėšos[3], EUR | 23 723 |EGF paramai įgyvendinti skirtos lėšos, proc. | 4,8 |Visa suma, EUR | 498 186 |EGF parama, EUR (65 proc.) | 323 820 |1.  Paraiška Komisijai pateikta 2010 m. kovo 24 d., o papildoma informacija teikta iki 2010 m. rugsėjo 20 d.2.  Paraiška atitinka Reglamento (EB) Nr. 1927/2006 2 straipsnio a punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės3.  Siekdama įrodyti darbuotojų atleidimo ir pasaulinės finansų ir ekonomikos krizės sąsają, Čekija teigia, kad tokių maisto produktų, kokius gamino įmonė Unilever , vartojimas ir pardavimas Čekijoje dėl krizės labai sumažėjo. Ji rėmėsi Eurostato statistiniais duomenimis, iš kurių matyti, kad per dvylikos mėnesių laikotarpį nuo 2008 m. rugsėjo mėn. iki 2009 m. rugpjūčio mėn. mažmeninės prekybos sektoriaus apyvarta 27 ES valstybėse narėse sumažėjo 3,32 proc., euro zonoje – 4,52 proc., o Čekijoje – 5,88 proc.Nelahozevese įsikūrusi Unilever gamykla tiekė produktus visai ES rinkai, bet sumažėjus produktų paklausai jos padėtis tapo labai sunki. Vis dėlto, maždaug 45 proc. jos produkcijos buvo tiekiama „vietos“ rinkai – Čekijai ir Slovakijai; paraiškoje pateikti Čekijos statistikos tarnybos duomenys rodo, kad per metus iki 2009 m. rugsėjo mėn. Čekijos mažmeninės prekybos sektoriaus apyvarta sumažėjo 5,88 proc.Čekija teigia, kad dėl netikrumo atmosferos, kurią sukėlė pasaulinė ekonomikos krizė, daugelis vartotojų pakeitė savo pirkimo įpročius. Kai kurie vartotojai sumažino savo išlaidas, kiti pradėjo vartoti blogesnės kokybės produktus. Abu veiksniai padarė neigiamą poveikį prekės ženklo produktų, kokius gamino ir Unilever , paklausai. Paraiškoje cituojami Eurostato statistiniai duomenys apie vartotojų pasitikėjimą, iš kurių matyti, kad 2009 m. 27 ES valstybėse narėse ir Čekijoje jis labai sumažėjo.Sumažėjęs vartotojų pasitikėjimas ir pardavimo mastas neišvengiamai lėmė Nelahozevese įsikūrusios įmonės gamybos apimties sumažėjimą ir paskatino Unilever pertvarkyti gamybos pajėgumus. Įmonė nusprendė uždaryti gamyklą Nelahozevese, o vietos ir ES rinkoms prekes tiekti iš kitų gamyklų, įskaitant gamyklas kitose ES šalyse.Duomenys apie atleistų darbuotojų skaičių ir 2 straipsnio a punkto kriterijų laikymasis4.  Šią paraišką Čekija pateikė laikydamasi Reglamento (EB) Nr. 1927/2006 2 straipsnio a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų, įskaitant darbuotojus, kuriuos atleido jos tiekėjai ar tolesnės gamybos grandies įmonės.5.  Paraiškoje nurodoma, kad per ataskaitinį keturių mėnesių laikotarpį nuo 2009 m. rugsėjo 16 d. iki 2010 m. sausio 16 d. iš Unilever atleista 634 darbuotojai. Atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos trečią įtrauką. Laikydamasi šioje įtraukoje nustatytų reikalavimų, Čekija pateikė Komisijai papildomos informacijos apie faktinį atleistų darbuotojų skaičių.Paaiškinimas apie nenumatytą šio darbuotojų atleidimo pobūdį6.  Čekija teigia, kad nebuvo galima numatyti pasaulinės ekonomikos ir finansų krizės ir nuspėti jos masto.Darbuotojus atleidusios įmonės ir darbuotojai, kuriems numatyta parama7.  Paraiškoje nurodoma, kad iš įmonės Unilever ČR, spol.s r.o . Nelahozevese, Vidurio Čekijos NUTS II regione atleisti 634 darbuotojai. Visiems atleistiems darbuotojams buvo pasiūlyta dalyvauti įdarbinimo tame pačiame sektoriuje programoje, 460 iš jų pasiūlymą priėmė.8.  Remtinų darbuotojų pasiskirstymas:Kategorija | Skaičius | Procentinė dalis |Vyrai | 219 | 47,6 |Moterys | 241 | 52,4 |ES piliečiai | 460 | 100,0 |Ne ES piliečiai | 0 | 0,0 |15–24 m. asmenys | 42 | 9,1 |25–54 m. asmenys | 358 | 77,8 |Vyresni nei 54 m. asmenys | 60 | 13,1 |9.  Darbuotojų pasiskirstymas pagal profesines kategorijas:Kategorija | Skaičius | Procentinė dalis |Darbininkai | 235 | 51,1 |Mašinų operatoriai | 117 | 25,4 |Gamybos vadovai | 40 | 8,7 |Kokybės kontrolė | 21 | 4,6 |Kranų ir krautuvų vairuotojai | 18 | 3,9 |Elektrikai | 14 | 3,1 |Administracijos specialistai | 4 | 0,9 |Vyresnieji vadovai | 5 | 1,1 |Finansų specialistai | 3 | 0,6 |IT specialistai | 3 | 0,6 |10.  Pagal Reglamento (EB) Nr. 1927/2006 7 straipsnį Čekija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus.Susijusios teritorijos ir jos valdžios institucijų ir suinteresuotųjų šalių aprašymas11.  Nelahozevesas, kuriame buvo įsikūrusi Unilever gamykla, yra Centrinėje Bohemijoje, Prahos šiaurėje, Melnyko rajone. Rajone gyvena maždaug 100 000 gyventojų, jo ekonomika labai priklauso nuo maisto perdirbimo, chemijos ir energetikos pramonės sektorių. Rajonas pasižymi dideliu ekonominę veiklą vykdančių MVĮ skaičiumi.12.  Pagrindinės suinteresuotosios šalys yra Darbo ir socialinių reikalų ministerija (MOLSA), Unilever ČZ spol.s r.o ., Melnyko darbo birža ir Nepriklausoma Bohemijos ir Moravijos maisto pramonės darbuotojų profesinė sąjunga (NOSPP).Tikėtinas darbuotojų atleidimo poveikis vietos, regiono ar šalies užimtumui13.  Čekijos valdžios institucijos teigia, kad Čekijoje dėl krizės labai padidėjo nedarbo lygis. Centrinėje Bohemijoje, kurioje buvo įsikūrusi Unilever gamykla, nedarbo lygis nuo 3,6 proc. (2008 m.) padidėjo iki 6,4 proc. (2009 m. spalio mėn.). Nelahozeveso rajone nedarbo lygis 2009 m. spalio mėn. buvo 7,5 proc. Nors, palyginti su visos šalies vidurkiu (8,5 proc. 2009 m. spalio mėn.), tai yra palyginti žemas nedarbo lygis, Čekijos nedarbo struktūra kelia susirūpinimą. Išsilavinusių asmenų nedarbo lygis yra žemas, o tik pagrindinį išsilavinimą turinčių asmenų nedarbo lygis viršija 25 proc.; dauguma iš Unilever atleistų darbuotojų priklauso pastarajai kategorijai. Jų greitas sugrįžimas į darbo rinką yra mažai tikėtinas ir be papildomos paramos šiems darbuotojams gali grėsti ilgalaikis nedarbas.Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą14.  Visos toliau išvardytos priemonės sudaro suderintą prie individualių poreikių pritaikytų paslaugų paketą, kuriuo siekiama vėl įtraukti darbuotojus į darbo rinką. Unilever bendrai finansuos šias priemones, o paslaugas teiks jos vardu veikianti bendrovė arba rangovai.15.  Visų pirma, bus teikiama pagalba įsidarbinti tame pačiame sektoriuje , t. y. konsultacijos, susijusios su darbo netekimu, naujo darbo paieška ir profesinės veiklos keitimu. Darbuotojai galės kreiptis į darbo teisės specialistą, psichologą ir patyrusį profesinės veiklos keitimo konsultantą, kurie atsakys į rūpimus klausimus. Be to, atleisti darbuotojai gaus brošiūrą su informacija apie, inter allia , šios įdarbinimo tame pačiame sektoriuje paslaugos naudą, patarimus, kaip suvaldyti emocijas, ir pasiūlymus, kaip pasiruošti šiai programai.16.  Individualios konsultacijos ir pagalba ieškant darbo. Tai yra konkrečių su darbo paieška susijusių problemų sprendimas; dabartinės veiklos vertinimas; pasirengimas būsimai veiklai; darbo pasiūlymų vertinimas; karjeros planavimas; pokalbių dėl darbo rezultatų analizė; darbo paieška naudojant internetą ir kitus informacijos šaltinius; tikslinių rinkų (t. y. įmonių, kuriose gali būti tinkamų laisvų darbo vietų) nustatymas ir patarimai, kaip į tas įmones kreiptis; tinklų kūrimas; motyvacinių laiškų ir gyvenimo aprašymų rengimas; ryšys su valdžios institucijomis; informacijos, paramos teikimas, ryšių užmezgimas, kitos profesinės kvalifikacijos mokymas steigiant verslą; psichologinė pagalba, jei reikia; psichodiagnostiniai testai ir grįžtamoji informacija.17.  Darbo paieškos išmokos mokamos darbuotojams jiems pradėjus dalyvauti mokymo veikloje ir ieškoti darbo.18.  Seminarai ir specialūs praktiniai mokymai keičiant profesinę veiklą . Juose daugiausia dėmesio bus skiriama įgūdžių, naudingų ieškant darbo, įgijimui, taip pat nuolatinės karjeros valdymo strategijoms. Bus rengiami atskiri seminarai vadovams ir kitiems darbuotojams, kadangi jų poreikiai ir padėtis darbo rinkoje yra skirtingi. Dviejų dienų trukmės seminare atleisti vadovai rengiami veiksmingai naujo darbo paieškai. Kad pavyktų sėkmingai pakeisti profesinę veiklą dalyviai, naudodami planus, vertinimus ir gaires, mokysis taikyti projektų valdymo metodus darbo paieškos metu. Kitiems darbuotojams bus rengiamas vienos dienos seminaras, padalintas į du pusdienį trunkančius užsiėmimus. Jame už valandinį užmokestį dirbantys gamyklos darbininkai, techninę priežiūrą atliekantys darbuotojai, mašinų operatoriai, paslaugų sektoriaus ir kiti darbuotojai bus mokomi įvertinti savo įgūdžius ir pasiektus rezultatus, užsibrėžti su darbu susijusį tikslą, sudaryti profesinių tikslų sąrašą, pildyti prašymą dėl darbo, informacinį dokumentą, rengti gyvenimo aprašymą ir galės įgyti darbo paieškai reikalingų įgūdžių. Be to, bus rengiami specialūs praktiniai mokymai, įskaitant mokymus „Veiksmingas gyvenimo aprašymas ir motyvacinis laiškas“ ir „Dinamiškas pokalbis dėl darbo“.19.  Mokymo ir judumo išmokos mokamos visiems atleistiems darbuotojams, kol jie dalyvauja įdarbinimo tame pačiame sektoriuje veikloje.20.  Individualios profesinės veiklos keitimo paslaugos vyresniesiems vadovams numatytos aukštesnio rango darbuotojams. Šiomis paslaugomis siekiama padėti vyresniesiems vadovams sėkmingai pakeisti profesinę veiklą; jos parengtos įtraukiant visus paramos elementus, kurie gali būti reikalingi darbuotojui, ir pritaikytos kiekvienam darbuotojui, atsižvelgiant į kintančias aplinkybes. Individualiose konsultacijose nagrinėjami šie aspektai: pereinamojo proceso sukeltų emocijų valdymas; savęs vertinimas naudojant atitinkamas priemones; išsamus įgūdžių, privalumų, vertybių ir pasiektų rezultatų vertinimas; nuodugni karjeros ir darbo alternatyvų analizė; išsami tikslų analizė ir rinkos strategija; rinkodaros planai; gyvenimo aprašymo, motyvacinio laiško ir kitų rašytinių dokumentų rengimas; išsamus rengimas pokalbiui dėl darbo ir mokymas kurti tinklus; orientavimas vertinant darbo pasiūlymus ir dėl jų derantis; individualius poreikius atitinkanti įmonių paieška ir patarimai, kaip su jomis bendradarbiauti; galimybė naudotis patalpomis ir įranga, įskaitant kompiuterį, faksą, el. paštą ir internetą; pagalba ieškant darbo skelbimų spaudoje; konsultacijos su patyrusiais konsultantais, kurie yra vadovų įdarbinimo specialistai.21.  Vyresnio amžiaus darbuotojų skatinimo priemonės. Tai apims savaitinius praktinius seminarus ir mokymą, taip pat individualius pokalbius apie padarytą pažangą, ypatingą dėmesį kreipiant į pasitikėjimo savimi, asmeninės iniciatyvos skatinimą ir IT įgūdžius.22.  Pagalba pradedantiesiems dirbti savarankiškai. Šia priemone bus teikiama informacija apie savarankišką darbą, visų pirma informacija apie teisinius reikalavimus siekiant dirbti savarankiškai. Ji įtraukta į praktinius įdarbinimo tame pačiame sektoriuje seminarus ir papildyta individualia konsultacija apie regione atsirandančias rinkos galimybes.23.  Verslumo skatinimas – tai praktinis seminaras apie įmonės steigimo reikalavimus.24.  Projekto įgyvendinimo išlaidos (projekto grupė) – priemonė, kuria kompensuojamos projekto grupės išlaidos; ji tiesiogiai susijusi su visomis kitomis priemonėmis. Siekdamos skaidrumo Čekijos valdžios institucijos nusprendė sudaryti atskirą biudžetą ir pateikti šias išlaidas atskirai.25.  Prie paraiškoje nurodytų EGF paramai įgyvendinti skirtų lėšų pagal Reglamento (EB) Nr. 1927/2006 3 straipsnį priskiriama parengiamoji, valdymo ir kontrolės veikla, taip pat informavimas ir viešinimas.26.  Čekijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Čekijos valdžios institucijų skaičiavimu, bendros šių paslaugų išlaidos yra 474 463 EUR, o EGF paramai įgyvendinti skirtos lėšos – 23 723 EUR (4,8 proc. visos sumos). Bendra iš EGF prašomos paramos suma yra 323 820 EUR (65 proc. visų išlaidų).Veiksmai | Numatytas remtinų darbuotojų skaičius | Numatytos išlaidos vienam remtinam darbuotojui (EUR) | Bendros išlaidos (bendras EGF ir nacionalinis finansavimas) (EUR) |Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) |Pagalba įsidarbinti tame pačiame sektoriuje | 460 | 44 | *20 423 |Individualios konsultacijos ir pagalba ieškant darbo | 460 | 174 | 80 040 |Darbo paieškos išmokos | 460 | 100 | 46 000 |Profesinės veiklos keitimo seminarai ir specialūs praktiniai mokymai | 460 | 340 | 156 400 |Mokymo ir judumo išmokos | 460 | 164 | *75 292 |Individualios profesinės veiklos keitimo paslaugos vyresniesiems vadovams | 5 | 4 775 | 28 875 |Vyresnio amžiaus darbuotojų skatinimo priemonės | 83 | 100 | 8 300 |Pagalba pradedantiesiems dirbti savarankiškai | 10 | 950 | 9 500 |Verslumo skatinimas | 10 | 1 150 | 11 500 |Projekto įgyvendinimo išlaidos (projekto grupė) | 460 | 94 | 43 133 |Prie individualių poreikių pritaikytos paslaugos – tarpinė suma | 474 463 |EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) |Parengiamoji veikla | 4 745 |Valdymas | 2 372 |Informavimas ir viešinimas | 1 186 |Kontrolės veikla | 15 420 |EGF paramai įgyvendinti skirtos lėšos – tarpinė suma | 23 723 |Bendros numatytos išlaidos | 498 186 |EGF parama (65 proc. visų išlaidų) | 323 820 |* Bendra suma netiksli dėl vienam darbuotojui tenkančių išlaidų suapval inimo.27.  Čekija patvirtina, kad aprašytos priemonės papildo iš struktūrinių fondų finansuojamus veiksmus.Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas28.  Prie individualių poreikių pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Čekija pradėjo teikti 2009 m. spalio 16 d. Todėl ši data laikoma laikotarpio, kuriuo iš EGF gali būti skiriama parama, pradžia.Konsultacijų su socialiniais partneriais tvarka29.  Čekijos valdžios institucijos pranešė, kad Unilever pertvarkymo priemonės buvo aptartos su socialiniais partneriais ir darbo birža. Susitarimas dėl paramos priemonių pasiektas 2009 m. rugsėjo 16 d.30.  Čekijos valdžios institucijos patvirtino, kad buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų.Informacija apie veiksmus, kurie yra privalomi pagal nacionalinius teisės aktus arba kolektyvines sutartis31.  Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Čekijos valdžios institucijos savo paraiškoje:32.  patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis;33.  įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti;34.  patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones.Valdymo ir kontrolės sistemos35.  Čekijos valdžios institucijos pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo (ESF) Čekijai teikiamą paramą.Finansavimas36.  Remiantis Čekijos paraiška, siūloma EGF parama suderintam prie individualių poreikių pritaikytų paslaugų paketui yra 323 820 EUR, o tai sudaro 65 proc. visų išlaidų. Komisijos siūlomas asignavimas iš Fondo pagrįstas Čekijos pateikta informacija.37.  Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, panaudoti EGF lėšas.38.  Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.39.  Teikdama šį pasiūlymą skirti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų skyrimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas.40.  Komisija atskirai pateikia lėšų perkėlimo prašymą, siekdama į 2011 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. tarpinstitucinio susitarimo 28 punkte.Mokėjimų asignavimų šaltiniai41.  2011 m. biudžete numatyti 47 608 950 EUR mokėjimų asignavimai biudžeto eilutėje 04.0501 „Europos prisitaikymo prie globalizacijos padarinių fondas (EGF)“. Ši biudžeto eilutė bus naudojama 323 820 EUR sumai, kurios reikia dabartinei paraiškai, padengti.PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Čekijos paraiška „EGF/2010/010 CZ/Unilever“)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[5], ypač į jo 12 straipsnio 3 dalį,atsižvelgdami į Komisijos pasiūlymą[6],kadangi:(1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.(2) EGF taikymo sritis buvo išplėsta – nuo 2009 m. gegužės 1 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas.(3) 2006 m. gegužės 17 d. tarpinstituciniame susitarime numatyta galimybė skirti EGF lėšų, neviršijant viršutinės metinės 500 mln. EUR ribos.(4) 2010 m. kovo 24 d. Čekija pateikė paraišką skirti EGF lėšų dėl darbuotojų atleidimo iš Unilever ČR spol.s r.o . ir iki 2010 m. rugsėjo 20 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 323 820 EUR sumą.(5) Todėl EGF lėšos turėtų būti skirtos finansinei paramai pagal Čekijos pateiktą paraišką suteikti,NUSPRENDĖ:1 straipsnis2011 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo (EGF) skiriama 323 820 EUR įsipareigojimų ir mokėjimų asignavimų suma.2 straipsnisŠis sprendimas skelbiamas Europos Sąjungos oficialiajame leidinyje .Priimta [Briuselyje / Strasbūre]Europos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] Laikantis Reglamento (EB) Nr. 1927/2006 3 straipsnio trečios pastraipos nuostatų.[4] OL C 139, 2006 6 14, p. 1.[5] OL L 406, 2006 12 30, p. 1.[6] OL C […], […], p. […].